b'\n_START_ARTICLE_\nMobning\n_START_PARAGRAPH_\nMobning (fra engelsk mobbing, afledt af mob "p\xc3\xb8bel, gruppe") er en gruppes l\xc3\xa6ngerevarende systematiske drillerier og f\xc3\xb8lelsesm\xc3\xa6ssige overgreb p\xc3\xa5 en person, som oftest i skolen eller p\xc3\xa5 arbejdspladsen._NEWLINE_Det er muligt at skelne imellem direkte mobning og indirekte mobning. F\xc3\xb8rstn\xc3\xa6vnte kan udf\xc3\xb8res verbalt eller fysisk. Indirekte mobning omfatter derimod hovedsagelig rygtespredning, der isolerer offeret socialt, fordi det skader det status og omd\xc3\xb8mme.\n_START_SECTION_\nP\xc3\xa5 arbejdspladsen\n_START_PARAGRAPH_\nMobning p\xc3\xa5 arbejdspladsen er oftest f\xc3\xb8lelsesm\xc3\xa6ssigt misbrug, hvor kolleger eller over- eller underordnede "rotter sig sammen" for at tvinge en ud af arbejdspladsen gennem rygter, insinueren, intimidering, ydmygelse, miskreditering og isolation. Det vil sige, at mobning er ondsindet, ikke-seksuel, ikke-racem\xc3\xa6ssig, almen chikane._NEWLINE_Ofre for mobning p\xc3\xa5 arbejdspladsen lider ofte af tilpasningsforstyrrelser, somatiske symptomer som hovedpine eller ITB (irritabel tyktarm), psykologiske traumer, PTSD og egentlig depression.\n_START_SECTION_\nI skolen\n_START_PARAGRAPH_\nSkolemobning f\xc3\xb8lger samme model som voksenmobning p\xc3\xa5 arbejdspladsen. Is\xc3\xa6r blandt b\xc3\xb8rn er form\xc3\xa5let ofte at f\xc3\xa5 offeret til at se ud som ansvarlig for mobningen (offersskyldighed). If\xc3\xb8lge Dansk Center for Undervisningsmilj\xc3\xb8 (DCUM) er mobning et socialt f\xc3\xa6nomen, der involverer to eller flere personer, hvor en eller flere udf\xc3\xb8rer en eller gentagne handlinger, der overskrider en andens gr\xc3\xa6nser. Desuden indeb\xc3\xa6rer mobning en ubalance i magtforholdet mellem den/dem, der mobber og den, der bliver mobbet._NEWLINE_If\xc3\xb8lge danske forskere i mobning som cand. p\xc3\xa6d. John Aasted Halse og cand. jur. Helle Rab\xc3\xb8l Hansen kan mobning p\xc3\xa5virke elevers indl\xc3\xa6ring i skolen.'